钦定古今图书集成/理学汇编/经籍典/第061卷 > 《梁谿易传外篇》十三卷
## 钦定古今图书集成/理学汇编/经籍典/第061卷 > 《梁谿易传外篇》十三卷

### 按纲自序外篇易有圣人之道四焉以言者尚其辞以动者尚其变以制器者尚其象以卜筮者尚其占易本于数而数不与焉极其薮遂定天下之象数兼

于象故也。“有数而后有象，有象而后有变，有变而后
有占，而鼓天下之动，则存乎辞，辞所以该极象数，各
指其所之，而明吉凶以示人者也。”古之学者，必备是
五者，然后足以窥圣人作《易》之旨。故有推步、气候、律
历之学，所以知数也。有正卦、互体、俯仰之学，所以观
象也；有卦变、时来消长之学，所以察变也。有五行、世
“应游魂、归魂之学，所以考占也。有训诂其言、解释其
义之学，所以修辞也。近世言者，唯尚言辞，务明其义，
而象数变占之学，皆失其传，则不得圣人之旨多矣。
今卦爻之象变具在，含蓄妙意，发挥至理，示人甚明，
顾勿深考，而占筮术数之法，载于经传者，班班可考，
苟能精以思虑，默契于心，则古人之”学不能到也。圣
人作《易》之旨，虽非即此而可穷，亦非舍此而能得，不
凿不拘，惟其是之为从而已。余年运而往，行将知命，
学《易》于忧患之中，既以所妄见者为之传，又作《释象》
七篇，《明变》一篇、《训辞》一篇，《类占》《衍数》各一篇，合十有
一卷，目为《易传外篇》，以解剥《易》体。庶几圣人难尽之
意，或因是而可窥。至于洞象数之表，达变通之几，占
筮之巧妙，辞义之精微，有不可以笔舌传者，则览者
当自得焉。盖《易》者学道之筌蹄，此书又学《易》之筌蹄。
鱼兔已得，则筌蹄虽忘焉可也。书始于建炎三年己
酉之中秋，时謪居海上，行次雷阳。成于四年之仲春，
时蒙恩北归，行次容南，凡半年云。谨志岁月，总其大
略，为之序，冠于《目录》之首。

### 朱震周易集传九卷周易图三卷周易丛说一卷

### 按震进周易表臣闻商瞿学于夫子自丁宽而下其流为孟喜京房喜书见于唐人者犹可考也一行所集房之易传论卦气纳甲五行之类两人之言同出

于《周易》《系辞》《说卦》，而费直亦以夫子《十翼》解说《上下
经》，故前代号“《系辞》《说卦》为《周易》大传”尔后马、郑、荀、虞
各自名家，说虽不同，要之去象数之源犹未远也。独
魏王弼与锺会同学，尽去旧说，杂之以庄、老之言，于
是儒者专尚文辞，不复推原大传，天人之道自是分
裂而不合者七百馀年矣。国家龙兴，异人间出，濮上
陈抟以《先天图》传种放，放传穆修，修传李之才，之才
传邵雍；放以《河图》《洛书》传李溉，溉传许坚，坚传范谔
昌，谔昌传刘牧。修以《太极图》传周敦颐，敦颐传程颐、
程颢。是时，张载讲学于二程、邵雍之间，故雍著《皇极
经世》之书，牧陈天地五十有五之数，敦颐作《通书》，程
颐述《易传》，载造《太和》《参两》等篇，或明“其象，或论其数，
或传其辞，或兼而明之，更唱迭和，相为表里，有所未
尽，以待后学。臣顷者游宦西洛，获观遗书，问疑请益，
遍访师门，而后粗窥一二，造次不舍，十有八年”，起政
和丙申，终绍兴甲寅，成《周易集传》九卷、《周易图》三卷，
《周易丛说》一卷，以《易传》为宗，和会雍载之论，上采汉、
魏、吴、晋、元魏，下逮有唐及今，包括异同，补苴罅漏，庶
几道离而复合。不敢传诸博雅，姑以自备遗忘，岂期
清问，俯及刍荛。昔虞翻讲明秘说，辨正流俗，依《经》以
立注，尝曰：“使天下一人知己，足以不恨。”而臣亲逢陛
下，曲访浅陋，则臣之所遇，过于昔人远矣。其书缮写
一十三册，谨随状上进以闻。谨进。

### 按震自序圣人观阴阳之变而立卦效天下之动而生爻变动之别其传有五曰动爻曰卦变曰互体曰五行曰纳甲而卦变之中又有变焉一三五阳也二

四六阴也。天地相函，坎离相交，谓之位。七八者阴阳
之稚。六九者阴阳之究。稚不变也，究则变焉，谓之策。
七、八、九、六，或得或失，杂而成文，谓之爻。昔周人掌三
《易》之法，一曰《连山》，二曰《归藏》，三曰《周易》。七八者《连山《归藏》也；六九者《周易》也。经实备之。策三变而成爻，爻
六变而成位。变者以不变为体，不变者以变者为用，
四象并行，八卦交错，而天地万物之情可见矣。其在
《系辞》曰：“爻象动乎内，吉凶见乎外。”又曰：“道有变动，故
曰爻。”此见于动爻者也。干生三男，坤生三女。干交乎
《坤》，自《姤》至剥。坤交乎干，自《复》至夬。十有二卦谓之辟
卦；坎、离、震、兑谓之四正。四正之卦，分主四时。十有二
卦，各主其月。乾贞于子而左行，坤贞于未而右行。左
右交错六十卦，周天而复。阴阳之升降，四时之消息，
天地之盈虚，万物之盛衰，咸系焉。其在《易》之《复》曰：“七
日来复。”《象》曰：“至日在《革》”，曰：“先王以治历明时。”在《说卦》
曰：“震，东方也；巽，东南也；离，南方之卦也；兑，正秋也；干，
西北之卦也；坎，正北方之卦也；艮，东北之卦也。”此见
于卦变者也。《干》，生者四卦，坤生者四卦，八卦变复生
六十二，坎离肖乾坤者也；大过、小过、《颐》《中孚》肖坎离
者也。故乾坤不动，而坎离四卦亦莫之动。其略陈于
《杂卦》，其详具于六十四卦之彖，所谓“辨是与非”者也。
此卦变之中又有变焉者也。一卦含四卦，四卦之中
复有变动，上下相揉，百物成象。其在《易》则离、震合而
有颐，坤离具而生坎。在《系辞》则网罟取《离》，耒耨取《益》，
为市取《噬嗑》，舟楫取《涣》，服乘取《随》，门柝取《豫》，杵臼取
《小过》，弧矢取《睽》，栋宇取《大壮》，棺椁取《大过》，书契取《夬》。
又八卦相荡，又曰：“六爻相杂，唯其时物也。”又曰：“杂
物撰德。”此见于互体者也。一生水而成六，二生火而
成七，三生木而成八，四生金而成九，五生土而成十。
生于阳者成于阴，三天而两地也；生于阴者成于阳，
两地而三天也。天以三兼二，地以二兼三，五位相得，
合而为五十。其在《系辞》曰：“天一地二，天三地四，天五
地六，天七地八，天九地十。”在《说卦》曰：“巽为木，坎为水，
离为火。”此见于五行者也。干纳甲壬，坤纳乙癸，震纳
庚，巽纳辛，坎纳戊，离纳己，艮纳丙，兑纳丁。庚戊丙三
者，得于干者也。辛己丁三者，得于坤者也。始于甲乙，
终于壬癸，而天地五十五数具焉。其在《易》之《蛊》曰：“先
甲三日，后甲三日。”在《巽》曰：“先庚三日，后庚三日。”在《离》
曰：“己日乃孚。”在《系辞》曰：“悬象著明，莫大于日月。”此见
于纳甲者也。凡此五者之变，自一二三四言之谓之
数；自有形无形言之谓之象，自推考象数言之谓之
占。圣人无不该也，无不遍也，随其变而言之谓之辞。
辞也者，所以明道也。故辞之所指，变也，象数也，占也，
无不具焉。是故可以动，可以言，可以制器，可以卜筮。
盖不如是不足以明道之变动而尽夫时中也。故曰：
“系辞焉而命之，动在其中矣。”夫《易》广矣，大矣，其远不
可御矣。然不越乎阴阳二端，其究则一而已矣。一者，
天地之根本也，万物之权舆也，阴阳动静之源也，故
谓之《太极》。学至于此止矣。卦可遗也，爻可忘也，五者
之变反于一也。是故圣人之辞，因是而止矣。

### 郭雍家传易说十一卷

### 按雍自序易道冥昧于鸿荒之世庖牺氏始画而明之历数千年概见于圣人行事而述作无闻焉文王重之然后焕然成章此文王之所以为文也逮春秋

时，大道不行，独卜筮行于世，孔子于是作《传》，大明其
道，然后天下复知文王之《易》为大道之书。故自开辟
以来，力举斯道而明之者，三圣人而止耳。观三圣人
之为心，所以晓天下万世者，亦可谓至矣。自孔子没，
微言复绝。至秦汉间，斯道大否。汉兴，诸儒仅能训诂，
举大义，或复归于阴阳家流，大失圣人言《易》之旨。正
始中，王辅嗣一切革去《易》以高尚之言。然辅嗣祖述
虚无，其辞虽美，而无用于天下国家，于是《易》为空言
矣，又非三圣人所谓《易》之道也。虚无之学，流弊至今，
卒无以正之，兹大道所以不明欤？大抵自汉以来，学
者以利禄为心，明经祗欲取青紫而已，责以圣人之
道，固不可得而闻也。宋兴百有馀载，“有明道、伊川二
程先生、横渠张先生出焉。”监前世儒者之弊，力除千
馀载利禄之学，直以圣人为师，斯道为己任，岂非古
之所谓豪杰之士也哉？其于孟氏之功，圣智巧力之
间而已。先人受业伊川先生二十馀年，雍始生之时，
横渠、明道久已谢世，甫四岁而伊川没，独闻先人言
先王之道，其所学所“行所以教授，多见于《易》与《春秋》
《中庸》《论语》《孟氏》之书，是以门人悉于此尽心焉。”且自
周公殁，大道不行五百馀岁而得孔子，孔子殁百有
馀岁而得孟子。孟子去圣人世如此未远，而道之难
明亦已甚矣。况于孔子殁后千五百馀年，而三先生
欲力复圣人之道，其难矣哉！夫先知先觉之士，旷世
无有，将使百世之下，闻者莫不兴起，岂非三先生之
力也欤！雍不肖无闻，甘与草木腐久矣。重念先人之
学殆将泯绝，先生之道亦因以息，唯惧无以遗子孙，
于是潜稽《易》象，以述旧闻，传于家，使毋忘先人之业。
道虽不足，志则有馀矣。孟子所谓嘐嘐然曰“古之人”
古之人者，其庶几欤！

### 沈该易小传六卷

====按该自序易有太极是生两仪两仪生四象四象生====八卦四象者，何也？六七八九是也。七为少阳，九为老
阳，阳盈也；八为少阴，六为老阴，阴盈也。物极则盈，盈
极则变，理之常也。故七八者，阴阳之静也；九六者，阴
阳之动也。吉凶悔吝，生乎动者也。惟动则有占，不动
则无兆。故圣人作《易筮》者，亦必以爻变定吉凶，所谓
动则观其变，以玩其占也。如陈厉公生敬仲，筮之遇，
观之否，《周史》以谓风为天，于土上，山也。有山之材，而
照之以天光，于是乎居土上，“利用宾于王。”秦伯将纳
王筮之，遇《大有》之《睽》，卜偃以谓天为泽以当日，天子
降心以逆公，战克而王飨之，吉孰甚焉。如此之类，《左
氏》载之甚多，皆用爻变以言吉凶。尝以《经》考之，圣人
设卦观象，列尊卑而辨贵贱，所以明不可易之大法。
故有内外以明出处，有承乘以辨逆顺，有远近以察
安危，有初上以列终始。三才就列，六位时成，此其大
法也。圣人因六爻之变，系辞焉以命之，以辨吉凶，所
以通不可不易之至变。故上下无常，刚柔相易，变动
不居，惟变所适，其道屡迁，不可为典要。爻也者，言乎
其变也，此之谓也。是故爻辞之所命，虽不离乎大常，
而变卦之微寓焉。自王辅嗣而下，皆未尝以变卦释
爻辞，道其大常也。若夫变动不居之妙，则在学者精
思默识而已。辄以臆见妄窥渊奥，既以正体发明爻
象之旨，又以变体拟议变动之意，亦庶几万有一得
焉耳。夫观象玩占，《易》道之小者也。虽小道亦有可观
者焉，名之曰《易小传》，以别于《大传》云尔。若夫一卦之
内，义有可明；爻变之外，言有未尽者。每卦别为论，亦
庶几变而不失其正，小而不遗其大者也。

### 张行成元包数总义二卷

### 按行成自序扬子云太元其法本于易纬卦气图卫先生元包其法合于火珠林皆革其诬俗而归诸雅正者也伏羲始作八卦因而重之为六十四是名先

天，陈希夷所传《先天图》是也。其数有二：圆图者，天也。
自一阴一阳各六变为三十二阴三十二阳者，运行
数也。方图者，地也。八卦纵横上下，一卦为主，各变七
卦者，生物数也。卦气图以六十四卦为主，一爻当一
策，所谓乾坤之策三百六十，当期之日，其于《系辞》，则
序卦之义也。主于运行之用者，天而地之数，故为天
地之大数也。《火珠林》以八卦为主，四阴对四阳，所谓
“天地定位，山泽通气，雷风相薄，水火不相射。”其《干系
辞》则《说卦》之义也。主于生物之用者，地而物之数，故
为人物之小数也。卦气图之用，出于孟喜章句，《火珠
林》之用，祖于京房；《易》末流之弊，杂乱于星官历翁。其
事失之诬，其辞失之俗，故二君以其“法为书而归之
雅正也。”《太元》日始于寅，义祖《连山》；《元包》卦首于坤，义
祖《归藏》，由是三《易》，世皆有书矣。唐苏源明作《元包传》，
李江为之注，徒言其理，未达其数。夫天下之象生于
数，而数生于理。未形之初，因理而有数，因数而有象；
既形之后，因象以推数，因数以推理，论理而遗数。譬
如作乐而弃音律，造器而舍规矩，虽师旷之聪，工倕
之巧，安能无失哉？仆本为康节之学，患其难明，乃遍
采古之言《易》者而旁通之，因识元包之旨，不敢自私，
辄具述之，以示同好。皇宋绍兴庚辰五月晦序。